# Nova Brunswick

* Per a altres significats, vegeu «New Brunswick (Nova Jersey)».
Nova Brunswick (anglès: New Brunswick, francès: Nouveau-Brunswick) és una província del Canadà, englobada dins de les Províncies Marítimes i les Províncies Atlàntiques. La seva capital és la ciutat de Fredericton i destaca pel fet de ser l'única província del Canadà oficialment bilingüe (anglès i francès).
La major part de la província de Nova Brunswick està coberta per boscos. Això permet que la silvicultura sigui una de les activitats econòmiques més importants. De fet, la província és un dels majors productors de fusta del Canadà, així com de paper. Altres activitats destacades són les manufactures, el turisme, la mineria i la pesca.
La província fou colonitzada originàriament pels francesos, i formà part de la colònia francesa d'Acàdia, dins de la Nova França. L'any 1763 però, amb el Tractat de París, els francesos van cedir la regió als britànics, que la rebatejaren amb el nom actual en honor del Rei Jordi III.
En aquella època, Nova Brunswick tenia una població europea relativament escassa i d'origen bàsicament francès. La Revolució americana, a partir de 1776 però, canvià radicalment la demografia del territori. Així, durant aquells anys fins a 14.000 habitants, lleials tots ells a la Corona britànica, van la província. Els 14.000 lleialistes de les tretze colònies rebels que van emigrar al nord i es van establir a les valls dels rius Saint John i Saint Croix, llavors part de Nova Escòcia, es van sentir massa allunyats del govern provincial a Halifax i Londres va separar Nova Brunswick com una colònia separada el 1784, És per això que fou coneguda des de llavors com The Loyalist Province (La Província Lleialista).
L'1 de juliol de 1867, Nova Brunswick, com també Nova Escòcia i la província del Canadà (en l'actualitat dividida en Ontario i Quebec), s'independitzà del Regne Unit. És per això que és considerada, amb les altres, una de les províncies originals de la Confederació Canadenca.

## Galeria d'imatges

* Les Cascades de Dickson, al Parc Nacional de Fundy
* La muntanya de Carleton
* El major pont cobert del món, a Hartland, durant l'hivern
* Camí de fusta a través de les dunes, a Bouctouche
* El far del Cap Enrage
* L'Imperial Theatre, a Saint John

## Notes

* ↑ La secció 16 de la Carta Canadenca de Drets i Llibertats (Charte canadienne des droits et libertés / Canadian Charter of Rights and Freedoms), sota el títol "Llengües oficials del Canadà", estableix: "16.2 El francès i l'anglès són les llengües oficials de Nova Brunswick; totes dues tenen un estatut de drets i privilegis iguals pel que fa al seu ús davant de les institucions de la Legislatura i del govern de Nova Brunswick"

## Referències

* ↑ «Nova Brunswick». Nomenclàtor mundial. Institut d'Estudis Catalans, 2022.
* ↑ La família reial britànica, o Casa de Hannover, té els seus orígens a la ciutat alemanya de Braunschweig, de la qual havien estat ducs i que es tradueix a l'anglès com a Brunswick.
* ↑ Kelley, Ninette; Trebilcock, Michael. The Making of the Mosaic (2nd ed.) (en anglès). University of Toronto Press, 2010, p. 43. ISBN 978-0802095367.

## Vegeu també

* Afrocanadencs
* Lleialistes negres
* Ferrocarril Subterrani
* Esclaus fugitius dels Estats Units